Fityeház Községi Önkormányzat Képviselő-testületének

**10/2015. (XII. 29.) önkormányzati rendelete**

**az étkezési térítési díjak megállapításáról**

Fityeház Községi Önkormányzat Képviselő-testülete az Alaptörvény 32. cikk (1) bekezdésében, Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 8. pontjában meghatározott feladatkörében eljárva az étkezési térítési díjak megállapításáról alábbi rendeletet alkotja:

**1.§.**

Térítési díjat kell fizetni a munkahelyi és a vendég jelleggel étkezők által igénybevett étkezés után.

**2.§**

# A térítési díjak mértéke

(1) Önkormányzati dolgozók esetében a munkahelyi étkezés díja: 650.- Ft

(2) Vendég étkezők esetében az étkezési díj összege: 650.-Ft

A térítési díj az általános forgalmi adót is tartalmazza.

A szociális étkezőkre vonatkozó szabályokat a pénzben és természetben nyújtandó szociális ellátásokról szóló 2/2015. (II. 26.) önkormányzati rendelet 15.§-a tartalmazza.

**3.§**

1. Ha az ellátást betegség vagy más ok miatt ( pl. igazolt hiányzás ) a jogosult nem kívánja igénybe venni, a távolmaradást az intézmény vezetőjénél be kell jelenteni. Ha a Házi Rend kedvezőbben nem rendelkezik, a bejelentést követő naptól a kötelezett a távolmaradás idejére mentesül a térítési díj fizetésének kötelezettsége alól.
2. A térítési díj fizetés az intézmények SZMSZ-ében és Házi Rendjében van szabályozva.

**4.§**

# Záró rendelkezések

1. Jelen rendelet 2016. január 1-jén lép hatályba, ezzel egyidejűleg hatályát veszti az étkezési térítési díjak megállapításáról szóló 17/2014. (XII.04.) önkormányzati rendelet.
2. A rendelet kihirdetéséről a jegyző, helyben szokásos módon kifüggesztéssel gondoskodik.

Fityeház, 2015. december 28.

## Hervai Edit Tatai István

jegyző polgármester

A rendelet kihirdetve:

Fityeház, 2015. december 29.

## Hervai Edit

jegyző